OpenLLM-France/wikimedia huggingface dataset:
# Consell General de l'Indre

El Consell General de l'Indre és l'assemblea deliberant executiva del departament francès de l'Indre a la regió de Centre. La seva seu es troba a Châteauroux. Des de 1998, el president és Louis Pinton (UMP)

## Antics presidents del Consell

| Nom | Dates de mandat | Dates de mandat | Partit |
| Max Hymans | 1945 | 1951 | SFIO |
| Vincent Rotinat | 1951 | 1975 | radical |
| André Gasnier | 1975 | 1979 | PS |
| André Laignel | 1979 | 1985 | PS |
| Daniel Bernardet | 1985 | 1998 | UDF |
| Louis Pinton | 1998 | - | UMP |

## Composició

El març de 2011 el Consell General de l'Indre era constituït per 26 elegits pels 26 cantons de l'Indre.
| Partit | Sigles | Electes |
| Oposició (7 escons) |||
| Partit Socialista | PS | 7 |
| Majoria (19 escons) |||
| Unió pel Moviment Popular | UMP | 8 |
| Divers Droite | DVD | 9 |
| Nou Centre | NC | 2 |
| President del Consell General |||
| Louis Pinton (UMP) |||

## Vegeu també

* Consell Regional del Centre
* Llista dels presidents dels Consells Generals de França

## Enllaços externs

* Consell General de l'Indre
# Els Àngels (Alacant)

Els Àngels és un barri d'Alacant que limita al sud amb Altossano, a l'est amb Lo Morant, al nord amb la Tómbola i a l'oest amb Sant Agustí i el Polígon de Sant Blai. Està a 73 metres d'altura, té 36.547 habitants i els seus codis postals són 03009 i 03010.
Este barri va començar a edificar-se el 1920 entorn del que és el seu eix principal, l'avinguda de Novelda, que és la via que comunica la capital alacantina amb Sant Vicent del Raspeig. El plànol és de carrers rectes i paral·lels, però ben estrets, i les construccions originàries eren plantes baixes amb pati interior de les quals es conserven encara moltes, sobretot les anomenades «cases de Paternina».
L'avinguda de Novelda divideix la zona tradicional dels Àngels amb una més moderna, a l'est, edificada als anys 50 i que rep el nom de «Grup Felipe Bergé», edificis de poques altures i pati interior comunal. A l'extrem est trobem la zona marginal coneguda com a «Montoto», xaboles on residix població majoritàriament d'ètnia gitana i que l'ajuntament vol erradicar.
Els Àngels té una gran església amb dos torres, dedicada a la Mare de Déu dels Àngels, que va ser construïda on estava l'antic monestir dels Àngels, i és la que dona nom al barri. A l'església podem trobar un gran mural commemoratiu del 5é centenari de la Santa Faç. També té l'antic hospital militar, un centre de salut, un centre social, una xicoteta plaça de bous, l'escola pública Òscar Esplà i les places de Joaquín María López, el Progrés i el camp de futbol dels Àngels.
El barri dels Àngels ha sigut majoritàriament de llengua castellana perquè la seua població té origen majoritàriament del Baix Segura i de la Regió de Múrcia.
Compta amb dos comissions de fogueres: Els Àngels i Àngels-Felipe Bergé. La primera a la part més antiga del barri va ser fundada a 1940 i ha aconseguit plantar diverses vegades en la primera categoria i una Dama del Foc. La foguera Àngels-Felipe Bergé planta des de 1962 i ha aconseguit guanyar una vegada en la categoria especial infantil i tres Dames del Foc al llarg de la seua història.
Vegeu: Llista de barris d'Alacant

## Referències

* ↑ Bermúdez y Bermúdez, Enriqueta; Reus López, Paz; Soliveres Cholvi, Luisa. «La ciudad de Alicante». A: Geografía de la provincia de Alicante (en castellà). Librería Compas, 1990, p. 294. ISBN 84-86776-10-4 [Consulta: 2 octubre 2020].
# Reticle (aparell digestiu)

El reticle és la segona cambra del canal alimentari o preestòmacs del animals remugants. Anatòmicament es considera la meitat més petita del complex reticulorumen junt amb el rumen. Junts aquests dos compartiments conformen el 84% del volum total de l'estómac dels remugants. El reticle es troba entre el rumen i l'omasum.
El reticle es coneix col·loquialment en anglès com honeycomb (bresca de mel) o el bonnet. Quan és netejat i es fa servir com aliment en anglès es diu "tripe" i en català tripa (junt amb altres parts de l'estómac dels remugants).
Hi poden anar a parar aliments i objectes pesants que poden donar lloc a malalties veterinàries.

## Anatomia

La mucosa interna té forma de bresca d'abelles. Observat amb ultrasonografia la seva estructura té un contorn llis. El reticle és adjacent al diafragma, pulmons, abomasum, rumen i el fetge. La mida de les estructures comles crestes varia segons les espècies de remugants. Els remugants que pasturen tenen les crestes més altes que les que mengen els branquillons. Tanmateix la mida del reticle és força contant entre tots els remugants.
En una vaca adulta el reticle té una capacitat d'un 25 litres. El rumen i el reticle tenen una estructura molt similar i es poden considerar un sol òrgan, només els separa un plec muscular de teixit.
En els remugants immadurs es forma un solc reticular i això permet el pas de la llet directament des del reticulorumen a l'omasum.

## Paper en la digestió

El contingut dels fluids del reticle tenen un paper en la separació de les partícules. La separació té lloc a través de contraccions bifàsiques. En la primera contracció les partícules grosses tornen al rumen. En la segona contracció es buida el reticle i es reomple del contingut del rumen. Les contraccions ocorren a intervals regulars. Alguns remugants, com les cabres, a més de les contraccions bifàsiques en tenen de monofàsiques.

## Referències

* ↑ The Chambers Dictionary, Ninth Edition, Chambers Harrap Publishers, 2003
* ↑ [Braun, U., and D. Jacquat. 2011. Ultrasonography of the reticulum in 30 healthy Saanen goats. Acta Veterinaria Scandinavica 53:19]
* 1 2 [Clauss, M., Hofmann, R. R., Streich, W. J., Fickel, J., and Hummel, J. 2009. Convergence in the macroscopic anatomy of the reticulum in wild ruminant species of different feeding types and a new resulting hypothesis on reticular function. Journal of Zoology. 281:26-38.]
# La Lego pel·lícula 2

La Lego pel·lícula 2 (títol original: The Lego Movie 2: The Second Part) és una pel·lícula estatunidenca d'animació per ordinador d'aventures i comèdia de 2019. Va ser produïda per Warner Animation Group i distribuïda per Warner Bros. Pictures, dirigida per Mike Mitchell, i és una seqüela de La Lego pel·lícula (2014) i la quarta pel·lícula de la franquícia The Lego Movie després de les estrenes de Batman. La Lego pel·lícula i La Lego Ninjago pel·lícula el 2017. El film és protagonitzat per Chris Pratt, Elizabeth Banks, Will Arnett, Charlie Day, Alison Brie, Nick Offerman, i Will Ferrell reprenent els seus papers d'anteriors pel·lícules, mentre que les noves incorporacions inclouen Tiffany Haddish, Stephanie Beatriz, i Maya Rudolph (reemplaçant Amanda Farinos). La història parla de com Emmet Brickowski intenta rescatar els seus amics del Sistema Systar, mentre s'enfronta a un cataclisme conegut com l'"Harmamagedon". Ha estat doblada i subtitulada al català.
Els plans per a una seqüela van començar el 2014 i 3 de febrer de 2014 es va anunciar que estava en desenvolupament, uns dies abans de l'estrena de la primera pel·lícula. Mesos més tard es va anunciar que el film seria dirigit per Chris McKay, mentre que Phil Lord i Christopher Miller serien els productors. La pel·lícula va patir molts canvis, com ara reescriptures de guió, canvis de directors i canvis de dates de llançament.
La Lego pel·lícula 2 va ser estrenada als Estats Units i al Regne Unit el 8 de febrer de 2019, en els formats 2D, 3D, RealD 3D, Dolby Cinema, IMAX, i IMAX 3D. Va rebre crítiques generalment positives dels crítics, que van alabar el seu humor, la seua animació, la banda sonora, i les actuacions, tot i que alguns van dir que no era tan "enlluernadora" com la primera pel·lícula. El film va recaptar 191 milions de dòlars a nivell mundial i comptava amb un pressupost de 99 milions de dòlars, una decepció a taquilla si ho comparem amb les pel·lícules anteriors de la franquícia.

## Referències

* ↑ ; Galuppo, Mia «'Lego Movie' Sequel Enlists 'Trolls' Director Mike Mitchell (Exclusive)». The Hollywood Reporter, 03-02-2017 [Consulta: 3 febrer 2017].
* ↑ «La Lego pel·lícula 2». Goita què fan, ara!. [Consulta: 30 gener 2023].
* ↑ «'The LEGO Movie 2: The Second Part' Review Round-Up» (en anglès), 28-01-2019. [Consulta: 11 febrer 2019].
* ↑ Rechtshaffen, Michael. «'The Lego Movie 2: The Second Part': Film Review». The Hollywood Reporter, 26-01-2019. [Consulta: 27 gener 2019].
* ↑ «'The Lego Movie 2' tops disappointing box office weekend | Fox News».
* ↑ «'Lego Movie 2' Bricks at the Box Office: Did Spinoffs Hurt This Sequel?».
* ↑ «The LEGO Movie 2 Bombed At The Box Office - Here's Why», 12-02-2019.
* ↑ Mendelson, Scott. «Why 'The LEGO Movie 2' Is A Franchise-Ending Box Office Failure» (en anglès). [Consulta: 10 agost 2019].

## Enllaços externs

* La Lego pel·lícula 2 - Lloc web oficial
# Riberetes

Riberetes, és una partida en part constituïda per camps de conreu del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble d'Erinyà.
Està situada a llevant d'Erinyà, a l'espai comprès entre la Carretera d'Erinyà (ponent) i la N-260 (llevant), a la riba dreta del Flamisell. És al sud de les Bancalades i al nord-est de les Vies.

## Enllaços externs

* Institut Cartogràfic de Catalunya; cal fer dos passos d'aproximació
# Ribes spicatum

Ribes spicatum o riber nòrdic, és una espècie del gènere Ribes, originària del nord d'Europa i de l'Àsia septentrional. Les seves baies de color vermell viu són comestibles i prou bones de gust. Es destria del més comú riber vermell (Ribes rubrum) no tant pels pèls foliars, els quals tendeixen a caure a mesura que la fulla envelleix, sinó per altres característiques: les fulles de R. spicatum són d'un verd més apagat i fosc que R. rubrum amb les seves fulles de color verd groguenc més pàl·lides. R. spicatum té les fulles a un angle dret en relació a la tija, mentre que les fulles de R. rubrum són menys erectes, la qual cosa distingeix nítidament la forma global dels arbustos. R. spicatum té pecíolsverds, però els de R. rubrum són més taronjosos.

## Subespècie

La subespècies següent és actualment acceptada:
* Ribes spicatum subsp. hispidulum (Janch.) L.hämet-Ahti

## Sinonímia

** Ribes heteromorphum Topa
** Ribes lithuanicum Jancz.
** Ribes pubescens (Hartm.) Hedl.
** Ribes scandicum Hedl.
** Ribes schlechtendalii Lange
** Ribes spicatum var. pubescens (Hartm.) Cinovskis

## Referències

* 1 2 «Ribes spicatum E.Robson». Plants of the World Online. Board of Trustees of the Royal Botanic Gardens, Kew, 2017. [Consulta: 19 setembre 2020]."Ribes spicatum E.Robson". Plants of the World Online. Board of Trustees of the Royal Botanic Gardens, Kew. 2017. Retrieved 19 September 2020.
* ↑ Richards, A.J. «Ribes spicatum Robson Downy Currant. Species Account.». bsbi.org. Botanical Society of the British Isles, 31-01-2015. [Consulta: 19 setembre 2020].
# Resolució 1914 del Consell de Seguretat de les Nacions Unides

La Resolució 1914 del Consell de Seguretat de les Nacions Unides, adoptada per unanimitat el 18 de març de 2010 observant amb pesar la renúncia del jutge de la Cort Internacional de Justícia Shi Jiuyong, el Consell va decidir que en concordança a l'Estatut de la Cort les eleccions per omplir la vacant s'efectuarien el 29 de juny de 2010 en una sessió del Consell de Seguretat i durant la LXIVa sessió de l'Assemblea General.
Shi va ser un membre de la Cort des de 1994. Va ser reelegit en 2003, va servir com a vicepresident de la Cort entre 2000 i 2003 i com el seu president entre 2003 i 2006.

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 – 2011)

## Referències

* ↑ «Security Council sets 29 June as date to fill International Court of Justice post». UN News Centre, 18-03-2010.
* ↑ «UN Security Council sets June date for filling vacancy at International Court of Justice». People's Daily, 18-03-2010.

## Enllaços externs

* PDF Text de la Resolució a UN.org
# Resolució 1910 del Consell de Seguretat de les Nacions Unides

La Resolució 1910 del Consell de Seguretat de les Nacions Unides fou adoptada per unanimitat el 28 de gener de 2010. Després d'escoltar les recomanacions del Secretari General i recordant les resolucions 1325 (2000), 1612 (2005), 1674 (2006), 1738 (2006), 1820 (2008), 1863 (2009), 1882 (2009), 1888 (2009), i 1894 (2009), el Consell va autoritzar estendre el mandat de la Missió de la Unió Africana a Somàlia (AMISOM) fins al 31 de gener de 2011, demanant-li que augmentés força per dur a terme el seu mandat.
El Consell, en virtut del Capítol VII de la Carta de les Nacions Unides, va demanar a AMISOM que ajudés al Govern Federal de Transició a desenvolupar forces policials i de seguretat, assegurant que tots els equips i serveis s'utilitzessin de manera transparent i eficaç. També va demanar al Secretari General que ajudés en aquest procés, però no a transferir fons fins al 31 de gener de 2011.
La resolució també va demanar als Estats membres que contribuïssin al Fons Fiduciari de les Nacions Unides per AMISOM.

## Referències

* ↑ (anglès) Security Council Extends Authorization for African Union Mission in Somalia until 31 January 2011, Unanimously Adopting Resolution 1910 (2010), un.org, 28 de gener de 2010

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)
* Guerra Civil somali

## Enllaços externs

* PDF Text de la Resolució a UN.org
# Ria d'Aveiro

La ria d'Aveiro és una ria de la costa atlàntica de Portugal, localitzada en el districte d'Aveiro i que s'estén per l'interior, paral·lelament a l'oceà, té una longitud de gairebé 45 km i una amplària màxima d'11 km, en direcció E-O, des de les localitats d'Ovar, al nord, fins a Mira, al sud. La ria sorgeix com a resultat d'haver-se retirat l'oceà amb la consegüent formació de les costes i litorals, a partir del segle xvi, formant una llacuna que constitueix avui dia un dels accidents hidrogeogràfics de la costa portuguesa.
Comprèn una superfície d'unes 11.000 hectàrees, de les quals 6.000 estan permanentment negades. La ria es divideix en quatre importants canals que es ramifiquen en petites llacunes que formen illes i illots. En ella desemboquen els rius Voga, Antuã, Boco i Fontão, tenint com a única comunicació amb el mar un canal que talla el cordó litoral entre la Barra i São Jacinto, permetent l'accés al Porto d'Aveiro, d'embarcacions de gran calat.
La ria és rica en diversos peixos i aus aquàtiques a causa de les extensions d'aigua que posseeix de forma permanent, es tracta d'un lloc adequat per a la pràctica d'esports aquàtics. La ria ha tingut des d'antany salines el que ha beneficiat econòmicament la regió. La producció de la sal comuna empra tècniques mil·lenàries i és una de les més característiques d'Aveiro.

## Referències

* ↑ «Ria de Aveiro» (en portuguès de Portugal). Câmara Municipal de Ovar. [Consulta: 19 juny 2022].
* ↑ «Ria de Aveiro» (en anglès). Ria de Aveiro. Official touristic website. Arxivat de l'original el 2019-05-17. [Consulta: 19 juny 2022].
* ↑ «Descrição - Ria de Aveiro» (en portuguès de Portugal). Maretec. [Consulta: 19 juny 2022].
* ↑ «Ria de Aveiro» (en portuguès de Portugal). Câmara Municipal de Ilhavo, 04-05-2020. Arxivat de l'original el 2020-05-04. [Consulta: 19 juny 2022].

## Vegeu també

* Districte d'Aveiro

## Enllaços externs

* Web de la Câmara Municipal d'Aveiro
* Pàgina sobre Aveiro
# L'ombra del regne

L'ombra del regne (títol original en anglès, The Kingdom) és una pel·lícula de thriller d'acció del 2007 dirigida per Peter Berg i protagonitzada per Jamie Foxx, Chris Cooper i Jennifer Garner. La pel·lícula està ambientada a l'Aràbia Saudita i es basa en l'atemptat de 1996 al complex d'habitatges d'al-Khubar, també en la massacre de la mateix ciutat de 2004 i els dos bombardeigs de 2003 a quatre complexos a Riad. Es va estrenar als Estats Units el 28 de setembre de 2007. S'ha doblat al català.

## Referències

* ↑ «Exclusive: The Kingdom 's Peter Berg - ComingSoon.net», 21-09-2007. Arxivat de l'original el 6 d’octubre 2014. [Consulta: 17 març 2017].
* ↑ Podhoretz, John. «One for the Good Guys». The Weekly Standard, October 8, 2017. Arxivat de l'original el de juliol 14, 2016. [Consulta: January 24, 2017].
* ↑ Lumenick, Lou «The King-Dumb». New York Post, September 28, 2007. Arxivat October 11, 2007$^{[Datemismatch]}$, a Wayback Machine.
* ↑ «L'ombra del regne». Goita què fan, ara!. [Consulta: 13 setembre 2023].
# Seligenstadt

Seligenstadt és una ciutat alemanya, situada sobre el Main en el Land de Hessen.

## Geografia

Seligenstadt es troba sobre la riba esquerra del riu Main, a 20 km aproximadament al sud-est de Frankfurt del Main. Està situada a la frontera de Hessen amb Baviera, limítrof de Karlstein a Baviera té l'est, de Mainhausen cap al sud-est, de Babenhausen al sud, de Rodgau té l'oest i de Hainburg al nord.
La ciutat es compon dels barris de Seligenstadt, de Klein-Welzheim i de Froschhausen.

## Història

Seligenstadt era mencionada per primera vegada el 815 en un acte de donació en tant que Obermühlheim.
La basílica Einhard, designada així per Einhard, va ser construïda a partir del segle ix. L'abadia de Seligenstadt va estar sota el control de l'electorat de Mayence entre 1063 i 1803.
Seligenstadt està agermanada amb Triel-sur-Seine a França des de 1967. Klein-Welzheim estava agermanada amb Heel als Països Baixos des de 1972. Aquest agermanament va passar a Seligenstadt el 1977. Per la presència de molts edificis amb entramat de fusta, s'ha afiliat al Circuit alemany de l'entramat de fusta.

## Personalitats vinculades al municipi

Hans Memling va néixer a Seligenstadt al segle xv. Johann Leonhard Dalken, navegant, a Ceilan (1638).
# Eleccions legislatives franceses de 1988

Les eleccions legislatives franceses de 1988 es van dur a terme el 5 i 12 de juny de 1988. Els socialistes francesos van tornar a recuperar el poder i Michel Rocard fou nomenat primer ministre de França.

## Resultats

| Partits | Partits | Sigles | Vots (1a volta) | % (1a volta) | Escons (2a volta) |
| | Partit Socialista | PS | 8.493.702 | 34,77 | 260 |
| | Partit Comunista Francès | PCF | 2.765.761 | 11,32 | 27 |
| | Moviment dels Radicals d'Esquerra | MRG | 272.316 | 1,11 | 9 |
| | Divers gauche | DVG | 403.690 | 1,65 | 7 |
| | Total Majoria présidencial (esquerra) | | 11 935 459 | 48,85 | 303 |
| | Reagrupament per la República | RPR | 4 687 047 | 19,19 | 126 |
| | Unió per a la Democràcia Francesa | UDF | 4 519 459 | 19,50 | 129 |
| | Divers droite | DVD | 697.272 | 2,85 | 16 |
| | Total Unió pel reagrupament del centre | | 10 800 806 | 42,9 | 271 |
| | Extrema esquerra | | 89.065 | 0,36 | - |
| | Ecologistes | ECO | 86.312 | 0,35 | - |
| | Front Nacional | FN | 2.359.528 | 9,66 | 1 |
| | Extrema dreta | EXD | 32.445 | 0,13 | |
| | Total | | 24.495.075 | 100 | 575 |
| Abstencions : 34,26% (1a volta); 30,11% (2a volta) ||||||

## Composició de l'Assemblea nacional

| Grup | Membres | Afiliats | Total | % |
| Socialistes | 258 | 17 | 275 | 47,82 |
| RPR | 127 | 3 | 130 | 22,60 |
| UDF | 81 | 9 | 90 | 15,65 |
| UDC | 34 | 7 | 41 | 07,13 |
| No inscrits | 14 | - | 14 | 02,,4 |
| Total | 539 | 36 | 575 | 100,0 |

## Diputats per la Catalunya del Nord

* 1a Circumscripció – Claude Barate (RPR)
* 2a Circumscripció – Pierre Estève (Partit Socialista)
* 3a Circumscripció – Jacques Farran (RPR)
* 4a Circumscripció – Henri Sicre (Partit Socialista)
# Acanthicus adonis

Acanthicus adonis és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 20,6 cm de longitud total.

## Hàbitat

És un peix d'aigua dolça i de clima tropical (23 °C-27 °C).

## Distribució geogràfica

Es troba a Sud-amèrica: conca del riu Tocantins.

## Referències

* 1 2 3 FishBase (anglès)
* ↑ Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Baensch, H.A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Matic Strgar

Matic Strgar (Ljubljana, 26 de juliol de 1972) és un ciclista eslovè, que fou professional des del 2005 fins al 2011.

## Palmarès

* 2006
** 1r al Trofeu Gianfranco Bianchin
** Vencedor d'una etapa a la Volta a Eslovàquia

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Consell General de l'Orne

El Consell General de l'Orne és l'assemblea deliberant executiva del departament francès de l'Orne, a la regió de Normandia.
La seu es troba a Alençon i des de 2007 el president és Alain Lambert (UMP).

## Presidents del consell

* ... - 1993: Hubert d'Andigné (RPR)
* 1993 - 2007 : Gérard Burel (RPR)
* 2007- : Alain Lambert (UMP després DVD).

## Composició

El març de 2011 el Consell General de l'Orne era constituït per 40 elegits pels 40 cantons de l'Orne.
| Partit | Sigles | Electes |
| Oposició (8 escons) |||
| Partit Socialista | PS | 6 |
| Divers gauche | DVG | 2 |
| Majoria (32 escons) |||
| Unió pel Moviment Popular | UMP | 12 |
| Moviment Demòcrata | MoDem | 1 |
| République Solidaire | RS | 1 |
| Divers Droite | DVD | 18 |
| President del Consell General |||
| Alain Lambert (UMP) |||

## Vegeu també

* Consell Regional de la Baixa Normandia
* Llista dels presidents dels Consells Generals de França

## Enllaços externs

* Web oficial del Consell General de l'Orne Arxivat 2007-10-11 a Wayback Machine.